Roger Federer weer na Olimpiese Spele | Netwerk24
Roger Federer dra die vlag van Switserland voor 2008 se Spele. Foto: Getty Images
Dié 20-malige Grand Slam-wenner kon nog nooit die Spele-enkelspeltitel wen nie en was in 2012 in Londen ’n finalis. Dit sal sy vyfde Spele wees. Dit eindig die dag ná sy 39ste verjaardag.
Federer se eerste Spele was in 2000 in Sydney en hy was beseer die vorige keer toe dit in Rio de Janeiro plaasgevind het, berig dailymail.co.uk.
Federer spog wel met ’n Olimpiese goue medalje in sy trofeekas. Hy en Stan Wawrinka was in 2008 in Beijing die dubbelspelwenners.
Federer is ook al twee keer deur sy land as amptelike vlagdraer – in Athene en in Beijing – ingespan. – Sportredaksie
Meer oor: Olimpiese Spele | Tokio | Roger Federer Vier maniere waarop enige vrou sexy kan voel - Goeie Huishouding
Tuis » Vier maniere waarop enige vrou sexy kan voel
Vier maniere waarop enige vrou sexy kan voel
Modern Family se Sofía Vergara is astrant, sexy én slim. Vertrou dus haar oordeel en pas gerus dié vier wenke toe
1. GLIP IN ’N PAAR HOËHAKSKOENE
‘Dit verander die manier waarop jou liggaam beweeg,’ sê Sofía. ‘Dit laat jou bene langer lyk. Dis soos om ’n bietjie kits-chirurgie te ondergaan; die vetjies smelt dadelik weg!’
2. BELÊ IN ’N KAS VOL BRA’S
‘Ek’s altyd op soek na die perfekte een. Ek sal een kry, dit ’n tyd lank dra en dit dan eers eenkant skuif. Dis die storie van my lewe! Ek kies gewoonlik swart en vleeskleur, maar ek dink ’n paar met diervelmotiewe op is altyd ’n lekker verrassing.’
3. DRA BONKIGE JUWELIERSWARE
‘Ek verlaat nooit die huis sonder oorringe nie; ek hou van die groot, bonkige soort. Dit trek die aandag af van enige ander onvolmaakthede! [Sy lag.] Ek begin ook ál meer om goed om my nek te dra. Omdat ek sulke groot borste het, het ek nooit gedink dit sal by my pas nie, maar ek dra halssnoere wat tot op my maag hang – en dit werk.’
4. BESTEL ALTYD NAGEREG
‘Die beste afsprake sluit aandete in. Ek hou van soesji of Italiaanse kos en sal iets ligs bestel. Maar nagereg is beslis deel van ’n sexy spyskaart. Ek sal op ander gebiede gesond eet, maar nie my nagereg oorslaan nie!
Die kuns van verpakking
Wat herdenk ons op Vrouedag?
Sommige van die opwindende artikels wat jy in die nuutste uitgawe van Goeie Huishouding kan lees, is...